OLE LUONANI AINA
LÄÄKETIETEEN LÄPIMURTO TAPAHTUI VUONNA 1952
LÄÄKÄRIT PYSTYIVÄT NYT HOITAMAAN AIKAISEMMIN PARANTUMATTOMIA SAIRAUKSIA
VUONNA 1967 ELINAJANODOTE OHITTI 100 VUODEN IÄN
Nimeni on Kathy H.
Olen 28-vuotias.
Olen ollut valvoja yhdeksän vuoden ajan.
Olen hyvä työssäni.
Potilaani pärjäävät aina odotettua paremmin, -
ja heitä harvoin luokitellaan ärsyyntyneiksi.
Vaikka he aikoisivat tehdä luovutuksen.
En yritä kerskailla, mutta olen todella ylpeä siitä, mitä teemme.
Valvojat ja luovuttajat ovat saavuttaneet paljon.
Emme kuitenkaan ole koneita.
Lopulta se uuvuttaa meidät.
Siksi kai ajattelen nykyisin tulevaisuuden sijaan mennyttä.
Aikaa Mökeillä ja Hailshamissa.
Sitä, mitä meille tapahtui siellä.
Minä, -
Tommy -
ja Ruth.
- Hyvää huomenta, oppilaat. - Hyvää huomenta, neiti Emily.
Tietooni on tullut, että kolme tupakan tumppia löydettiin -
piilotettuna kukkaruukun taakse kukkatarhasta.
Tiedän, että jotkut teistä ovat nähneet tilanhoitajien ja lähettien polttavan, -
mutta minun täytyy jälleen kerran korostaa, -
että Hailshamin oppilaiden tupakointi on paljon pahempi asia.
Hailshamin oppilaat ovat erityisiä.
Teidän sisäinen terveytenne -
on erittäin tärkeää. Onko asia selvä?
Kyllä, neiti Emily.
Haluan jonain päivänä viisi hevosta.
En tiedä kaikkien nimiä, mutta haluaisin viisi hevosta.
Paras olisi Salama. Sillä on vaarallista ratsastaa, joten sinä et saa ratsastaa sillä.
Voit ratsastaa -
Vatukalla.
Kunhan et käytä piiskaasi siihen.
- Se on kaunis. - Sinä saat sen.
Katso. Kuka tuolla on neiti Emilyn kanssa?
- Onkohan hän uusi huoltaja? - Neiti Lucy.
- Hän se kai on. - Uusia huoltajia ei ole ollut aikoihin.
Nappaa se, Tommy!
Miksei Tommy hakenut palloa?
- Anteeksi, neiti Lucy? - Miksei Tommy hakenut palloa?
Kun se pomppasi aidan yli, ei se voinut mennä kauas.
- Aita on Hailshamin maiden raja. - Emme saa mennä alueen ulkopuolelle.
- Se on liian vaarallista. - Vaarallistako?
Eräs poika riitaantui ystäviensä kanssa ja karkasi rajan toiselle puolelle.
Hänet löydettiin kaksi päivää myöhemmin metsästä sidottuna puuhun.
Pojan kädet ja jalat oli katkottu.
- Kuollut. - Sitten eräs tyttö kiipesi aidan yli -
pääportin kohdalta. Kun hän yritti päästä takaisin, häntä ei päästetty.
Tyttö kuoli nälkään portin viereen.
- Kuka on kertonut nuo tarinat? - Jokainen tuntee ne.
- Mistä tiedätte niiden olevan totta? - Totta kai ne ovat totta.
Kuka keksisi niin kamalia tarinoita?
Tommy, mitä sinä teet?
Mikä se tarkalleen ottaen on?
Se on kai koira. Onko se koira, Tommy?
Ei se voi olla koira. Sen silmät ovat liian pienet.
- Minusta se on jonkinlainen rotta. - Aivan. Tommy piirtää rottaa.
- Se ei ole valmis. - Aivan. Viikset puuttuvat.
- Pääseeköhän Tommyn rotta Galleriaan? - Ei se ole rotta.
- Se on elefantti. - Lapset, takaisin töihin.
Tommylla on lempipoolopaitansa päällä.
Hän ei aavista mitään.
Kukaan ei näytä haluavan sinua, Tommy.
- Mitä hän tekee? - Se on hänen oma vikansa.
Jos hän oppisi olemaan rauhallinen, hänet jätettäisiin rauhaan.
- Vihaan teitä kaikkia! - Kath, älä.
Sinun ei pitäisi...
Kathy H.
Mistä tämä on tullut?
- En muista. - Tohtori.
Se on vain mustelma.
- Hei. - Olen Kathy H.
Aivan niin. Kathy H.
Tule sisään.
Miten voin auttaa?
Mitä sanoitte Tommylle?
- Leikkikentällä. - Ymmärrän.
Mitä minä sanoinkaan?
Yritin rauhoitella häntä, koska hän vaikutti kiihtyneeltä.
Häntä kuulemma kiusataan usein liikunnan ja taideaineiden takia, -
joten sanoin, ettei hänen pitäisi kiihtyä sellaisista asioista.
Muut lapset eivät kiusaa häntä, jos hän ei reagoi asiaan.
Ei ole väliä, onko hän erityisen hyvä liikunnassa ja taideaineissa.
Se ei ole niin tärkeää.
Kiitos.
Kathy.
- Etkö syö tyttöjen seurassa? - Tarkastin juuri -
ja olen melko varma, etten syö tyttöjen seurassa vaan sinun.
Haluaisin -
pyytää anteeksi.
Ei ollut tarkoitus lyödä sinua.
En haluaisi lyödä ketään tyttöä.
En etenkään sinua.
Se oli vain vahinko.
Syö kasviksesi, Tommy.
En aio enää raivostua sillä tavalla.
Koska neiti Lucy kertoi sinulle jotain luovuudesta.
- Miten tiedät asiasta? - Olen hyvin utelias.
Ei kai hän oikeasti tarkoita, ettei luovuus ole tärkeää?
Entä Galleria?
Jos luovuus ei ole tärkeää, mihin tarvitsemme Galleriaa?
En tiedä.
Taivuttamalla selkää tai tyynyn avulla -
nainen voi asettaa itsensä...
- Hyvää huomenta, neiti. - Hyvää huomenta.
- Voinko olla avuksi? - Teetä maidolla ja sokerilla.
Yksi tee tulossa.
Tommy.
- Teetä maidolla ja sokerilla, kiitos. - Ei, Tommy.
Haluan, että keksit oman tilauksesi. Älä toista äsken kuulemaasi.
Mitä muuta juotavaa kahvilassa on tarjolla?
Vettä.
- Kahvia. - Kahvia.
Kahvi maidolla ja sokerilla, kiitos.
Kiitos.
Laura taitaa pitää Arthurista.
Eivätkö kaikki tytöt pidä Arthurista?
Ehkäpä.
- En tiedä, pidätkö sinä. - Hän ei ole tyyppiäni.
Luulen, että Laura ja Arthur harrastavat ensimmäisenä seksiä, -
koska jos Arthur haluaa sitä, Laura ei estä häntä.
Olet varmasti oikeassa.
- Tommy on muuttunut. - Miten?
Muuttunut vain. Siinä kaikki.
Entä tämä Madeleine Kanen teos?
Siinä on muutakin kuin teknistä osaamista.
Siitä saa aidon käsityksen lapsen sisimmästä.
Juuri sitä Marie-Claude haluaa Galleriaan.
Olen samaa mieltä.
Pane nämä kaksi samaan.
Madame on tulossa.
- Hyvää huomenta, oppilaat. - Hyvää huomenta, neiti Emily.
Käsittelemme tänään useita asioita.
Hyvä ystävämme, madame Marie-Claude, vierailee luonamme.
Hän tarkkailee tarkoin taideteoksianne ja runouttanne -
ja valitsee parhaimmat näytille Galleriaansa.
Autamme häntä kaikin tavoin ja teemme hänen olonsa tervetulleeksi.
Hyvä uutinen kaikille oppilaille, -
jotka ovat ahkerasti keränneet rahakkeita.
Huomisten oppituntien jälkeen on myyntitapahtuma.
Tavarat saapuvat aamulla, ja autonkuljettaja vakuutti, -
että laatikot sisältävät melkoisen valikoiman.
Onko se oikeasti melkoinen valikoima?
Niin voisi sanoa, kullanmuru. Se on melkoinen valikoima.
Etkö osta mitään?
Jos olet käyttänyt kaikki rahakkeesi, voin antaa muutaman.
Minulla on niitä. Odotan ruuhkan laantumista.
Siellä on taatusti jotain hyvää jäljellä.
Mikä on vialla, Kath?
Sillä ei ole väliä, jos et löydä sieltä mitään, -
koska löysin sinulle jo jotakin.
- Musiikkikasetti. - En tiedä, onko se hyvä.
Kiitoksia.
Ongelma on, -
että teille on kerrottu ja jätetty kertomatta.
Sen olen täällä huomannut.
Teille on kerrottu, mutta kukaan teistä ei ymmärrä sitä.
Olen päättänyt puhua teille siten, että ymmärrätte.
Tiedättekö, mitä lapsista tulee, kun he kasvavat aikuisiksi?
Ette tiedä, koska kukaan ei tiedä sitä.
He saattavat alkaa näyttelijöiksi, -
muuttaa Amerikkaan, -
työskennellä tavaratalossa -
tai opettaa koulussa.
Heistä voi tulla urheilijoita, bussikuskeja tai kilpa-autoilijoita.
He voivat tehdä miltei mitä tahansa.
Teidän kohtalonne me tiedämme.
Kukaan teistä ei lähde Amerikkaan.
Kukaan teistä ei työskentele tavaratalossa.
Te elätte vain teille valmiiksi suunnitellun elämän.
Teistä tulee aikuisia, -
mutta vain hetkellisesti.
Ennen kuin olette vanhuksia...
Ennen kuin olette edes keski-ikäisiä, -
alatte luovuttaa elintärkeitä elimiänne.
Siihen tarkoitukseen teidät on luotu.
Joskus kolmannen tai neljännen luovutuksen aikaan -
lyhyt elämänne on saatettu loppuun.
Teidän on tiedettävä, keitä ja mitä olette.
Se on ainoa tapa, jolla elätte kunnollisen elämän.
Tänä aamuna on vain yksi ilmoitusasia.
Neiti Lucy, joka oli neljännen vuoden oppilaiden huoltaja, -
ei enää työskentele Hailshamissa.
Hänelle etsitään sijainen.
Siksi aikaa hänen oppituntinsa jaetaan neiti Geraldinen ja minun kesken.
Se on vaikeaa -
jatkaa huolimatta kumouksellisesta toiminnasta.
Jotkut yrittävät estää meitä.
Tiedämme, ettei kumouksen aalto murehdi tulevaa.
He ovat juurtuneet ajatusmaailmaan, -
jonka arvot vaativat todistamista.
Uhkailu ei vaikuta minuun.
Eikä se vaikuta Hailshamiinkaan.
En ymmärtänyt miksi, kaiken kiusaamisensa jälkeen, -
Ruth valitsi pitävänsä juuri Tommysta kaikista eniten.
Tyttöjen sanotaan olevan aina ilkeitä pojille, joista he pitävät.
Ehkä Ruth oli pitänyt hänestä koko ajan.
Ehkä minunkin olisi pitänyt kiusata Tommya.
Toivoin heidän eroavan muiden nuorien parien tavoin.
Heille ei käynyt niin.
MÖKIT, 1985
Muutimme Hailshamista 18-vuotiaina eri puolille maata odottamaan, -
että olemme tarpeeksi vanhoja luovutuksiin.
Tommy, Ruth ja minut lähetettiin maatilarakennuksiin eli Mökkeihin.
Siellä meille kerrottiin, että saamme hakeutua valvojaksi.
Sitä lukuun ottamatta saimme olla keskenämme.
Jopa retket lähiseudulle sallittiin.
Koimme myös ensikosketuksemme ihmisiin, jotka eivät varttuneet Hailshamissa.
Siellä oli ihmisiä White Mansionista, -
Oakhillista, Morningdalesta ja muista kodeista, joista en ollut kuullut.
Kaikki vaikuttivat viisaammilta ja kokeneemmilta kuin me.
Etenkin Rodney ja Chrissie.
He olivat olleet Mökeillä yli vuoden -
ja lähtisivät pian loppuunsaattamiskeskuksiin.
- Ricky? En tiedä, mistä puhut. - Autan sinua sitten.
Hän puhuu sinisilmistä, vaaleista hiuksista, hymykuopista -
ja hauiksista, joilla saisi särjettyä pähkinän.
- Älä viitsi! Näin teidät vehtaamassa. - Jen ja Ricky puussa istuu, -
- huomenna pannaan pussauskoppiin. - Tuo ei todellakaan ole totta.
Emme olleet puussa.
Minne menet?
Ajattelin lähteä kävelylle.
Haluatko olla yksin?
En ole edes hakenut valvojaksi.
Joistakuista olisin hyvä siinä.
Laura kertoi kaikille, että olin sanonut olevani todennäköisin valinta.
- Tuo ei todellakaan ole totta. - Ei todellakaan totta.
Kiitos.
Haen lisää lautasia.
- Jäikö meille mitään? - En tiedä.
Ehkä ei.
Ruth, miksi teet sillä tavalla?
Puristat Tommyn hartioita.
- Enkö saa koskeakaan Tommyyn? - Tarkoitan kosketustapaasi.
Tiedät, mitä tarkoitan. Kopioit sen televisiosta.
- Tuo ei todellakaan... - Älä sano: "Tuo ei todellakaan ole totta."
Eivät ihmiset käyttäydy oikeasti siten, jos luulit niin.
Mitä siitä? Monet tekevät niin.
Tarkoitat Chrissieä ja Rodia.
Voi, Kathy.
Siitäkö tässä on kyse?
On varmasti vaikeaa olla parien ympäröimänä.
En sanonut niin. Se on vain typerää.
Matkit heitä, ja he matkivat televisio-ohjelmaa.
Enkö olekin oikeassa?
Et pidä siitä, että Tommy ja minä olemme Chrissien ja Rodin kavereita, -
kun itse tuskin edes puhut kenellekään.
Olet väärässä.
"Todella" väärässäkö?
Kiitos, herra Keffers.
- Hei, Tommy. - Hei, Kath.
Älä jää ovelle. Liity hauskanpitoon.
En tiennyt sinun pitävän tuollaisesta.
Saat jatkaa lopetettuani.
Ne ovat vain seksijuttuja.
Olen kai nähnyt ne jo muutenkin.
- Kathy, mitä etsit? - Katselen vain tuhmia kuvia.
- Mielihyvän vuoksiko? - Niinkin voisi sanoa.
Jos haluat mielihyvää, älä selaa niitä noin.
Kuvia pitää katsella tarkemmin.
- Et saa mitään irti, jos vain vilkaiset. - Mistä tiedät, mikä tyttöjä kiihottaa?
Kath, et etsi vain mielihyvää.
Anna tämä Ruthille. Katso, kiihottaako se häntä.
Olet varmaankin kuullut Rodin ja Chrissien puheet.
En ole.
Tiedät, että Rod ja Chrissie pyrkivät valvojiksi ja opettelevat ajamaan.
Viime viikonloppuna he kävivät rannikkokaupungissa Norfolkissa -
ja arvelivat nähneensä erään.
- Kenet? - Naisen -
työskentelemässä toimistossa.
Mitä, Ruth?
He arvelivat hänen olevan mahdollinen.
Minulle.
- Löysivätkö he alkuperäisesi? - He eivät tietenkään ole varmoja.
- Rodista yhdennäköisyys oli melkoinen. - Voi luoja.
He haluavat viedä minut katsomaan naista.
Tommykin tulee, mutta...
Haluatko minunkin tulevan?
Tietenkin tulen.
Paljonko teillä on kokemusta ulkomaailmasta?
- Melko paljon. - Eikä ole.
- Harjoittelimme roolileikein Hailshamissa. - Sitä ei lasketa.
Selvä. Älkää pelätkö.
Ei ole pelättävää.
Emme pelkää.
Hyvä.
Minulle makkaraa kananmunalla ja ranskalaisilla.
- Makkaraa kananmunalla ja ranskalaisilla. - Samoin.
Kai minäkin sitten otan samaa.
Viisi annosta makkaraa kananmunalla ja ranskalaisilla. Juotavaa?
Viisi kokista.
Tuo oli hyvä.
- Mitä? - Anteeksi.
Haluaisin puhua kanssanne eräästä asiasta.
Mökeillä se on mahdotonta, kun joku on aina kuuntelemassa.
Olen kuullut eräiden Hailshamin oppilaiden saaneen lykkäystä.
He saivat lykättyä ensimmäisiä luovutuksiaan kolmella -
tai jopa neljällä vuodella.
Kunhan he ovat päteviä.
Jos poika ja tyttö rakastaisivat toisiaan...
Rakastaisivat aidosti ja pystyisivät todistamaan sen, -
heille annettaisiin muutama vuosi yhdessä ennen luovutuksia.
Mistä kuulitte tuosta?
- White Mansionissa. - Siellä puhuttiin Hailshamin parista.
Kun pojan luovutukseen oli vain viikkoja, hän teki anomuksen ja asiat hoituivat.
Te kai tiedätte siitä.
Hailshamin oppilaina tiedätte kai, kuinka asia hoidetaan.
Kenen luo menette?
Kenelle puhumme, jos haluamme anoa.
Rehellisesti sanottuna en tiedä, mistä puhutte.
Älkää viitsikö.
Luuletteko meidän uskovan? Kaikki tietävät Hailshamin olevan erityinen.
Mikä on ongelmana? Miksi ette kerro meille?
Hailshamissa liikkui paljon huhuja.
Harva niistä taisi olla totta.
Se taisi olla täällä.
Tuossa se on.
- Sen täytyy olla hän. - Hän se on.
Se ei ollut hän.
- En ole hän. - Et niin.
- Samaa näköä... - Hiljaa, Tommy! Ei lähellekään!
Tiesin, ettei se ole hän, ennen kuin tulimme tänne.
En voisi olla hän. Meitä ei tehdä hänen kaltaisistaan.
- Ruth, älä. - Mitä?
Tiedämme sen, muttemme sano ääneen.
Meidät on tehty roskaväestä.
Narkkareista, huorista, alkoholisteista, kulkureista.
Vangeista, kunhan he eivät ole psykopaatteja.
Jos haluat tosissasi etsiä mahdollisiasi, -
vilkaise katuojaan.
Sieltä me olemme.
Meidän pitäisi palata.
Älä käske rauhoittumaan.
Kävelit laiturille ja jätit minut yksin, vaikka tiesit minun olevan järkyttynyt.
Se huhu on Chrissielle ja Rodille melkoinen pakkomielle.
Lykkäyksistäkö?
Pohdin eilisiltana, olisiko huhu totta.
Se selittäisi asioita.
- Kuten mitä? - Gallerian esimerkiksi.
Emme saaneet tietää, mitä varten Galleria on.
Kuvia, runoutta ja veistoksia. Kerro jotain itsestäsi.
Siitähän taiteessa on kyse. Se kertoo sisimmästäsi ja sielustasi.
Entä sitten?
Kuvittele, että huhu olisi totta.
Hailshamin oppilaille olisi erikoisjärjestely, -
jos he ovat rakastuneet.
Täytyy olla keino selvittää, puhuuko pari totta -
vai yrittävätkö he vain lykätä luovutuksiaan.
Se voisi olla Gallerian tarkoitus. Siellä on kaikki tarvittava tieto meistä.
Jos sanomme olevamme rakastuneita, -
he katsovat sen sieluistamme. He tietäisivät, onko se aitoa vai valetta.
Tuo on kummallinen ajatus.
Mitä?
Ei se minusta ole muita kummallisempi.
Neiti Lucy sanoi, ettei taiteen tekeminen Galleriaan ole tärkeää.
Mutta tiedät, miten hänelle kävi.
Aiotko anoa Ruthin kanssa?
En.
Se ei toimisi.
Miksei?
Koska...
Unohdit, -
että sait monia töitä Galleriaan. Jos anoisin, heillä ei olisi mitään.
Nuo ovat vain huhuja ja teorioita.
Tiedän.
Tommy.
Tiedän mitä luulet, Kathy.
Luulet, että sinä ja Tommy olisitte olleet luonnollisempi pari -
ja uskot, että on mahdollista, että minä ja Tommy eroamme joskus.
Sitten saat ehkä mahdollisuutesi Tommyn kanssa.
Mahdollisuuden tehdä kaikki oikein.
Asian laita on, -
että vaikka Tommy pitää sinusta ystävänä, -
hän ei näe sinua sillä tavalla.
Hän kertoi minulle pornolehdistä.
Nauroimme asialle oikein kunnolla.
Hän ei tajunnut, mitä teit, -
mutta minä tajusin.
Sanoin, että se kestää vain viisi minuuttia.
Haluan valvojaksi.
- Sinultahan paikkaa haetaan? - Kyllä.
Sanoin, että minä haen.
Tuon kaavakkeet huomenna. Hakuprosessi alkaa siitä.
Kun Ruth ja Tommy lopulta erosivat, olin jo aloittanut valvojakoulutukseni.
Olin harvoin Mökeillä.
Mieleeni ei ollut koskaan tullut, että elämämme, -
jotka olivat olleet tiukasti yhteenpunoutuneet, -
voisivat erkaantua niin nopeasti.
Mikäli olisin tiennyt, -
ehkä olisin pitänyt niistä tiukemmin kiinni -
enkä antanut näkymättömien vuorovetten repiä meitä erilleen.
LOPPUUNSAATTAMINEN, 1994
Aloitettuani työni luovuttajien kanssa, Tommyn ja Ruthin ajatteluun ei jäänyt aikaa.
Lopulta vuosia oli kulunut niin paljon, että ajattelin, etten näkisi heitä enää.
Monet valvojat huomaavat tekevänsä vain pakolliset kuviot.
He odottavat päivää, jolloin voivat lopettaa ja ryhtyä luovuttajaksi.
Pääosin valvojana oleminen sopi minulle silti hyvin.
Oli mukavaa matkustaa ympäri maata.
Sukkuloida keskuksesta toiseen ja sairaalasta sairaalaan.
Tässä.
Tummaa suklaata.
Tietäisitpä, kuinka monesta kaupasta etsin noita.
Luulin, etten saa syödä näin lähellä leikkausta.
Et saakaan, mutta minä saan.
Voit ahmia koko paketin kerralla leikkauksen jälkeen.
Valvojana olemisen kovin koetus minulle, -
on se, kun loppuunsaattaminen on ennakoitua aiemmin.
Toisella tai jopa ensimmäisellä luovutuskerralla.
Voinko vaihtaa pari sanaa?
Mietin, kuka työskentelee Hannah'n kanssa tänään.
En voi sanoa, että olen tullut immuuniksi loppuunsaattamisille, -
mutta pystyn kyllä elämään niiden kanssa.
Oletko Hannah'n valvoja?
- Hannah'n valvoja? - Kyllä.
Olen pahoillani. Tämä on aina vaikeaa, mutta ilmeni komplikaatioita.
- Kirjoitanko vastuuvapaustodistuksen? - Ole hyvä.
Lähdetkö nyt?
Voimme järjestää vuoteen yöksi, jos sinulla on pitkä ajomatka.
Pääsen kotiin alle kahdessa tunnissa.
Kotona on aina parempi herätä.
- Tunnetko hänet? - Tunnen.
Itse asiassa me kasvoimme yhdessä.
- Miten hän voi? - Olitteko läheisiä?
Emme ole nähneet toisiamme lähes kymmeneen vuoteen.
Ruth ei ole niin vahva kuin toivoisimme tässä vaiheessa.
Hän on tehnyt kaksi luovutusta.
Niin on.
- Loppuunsaattaako hänet kolmannella? - Sitä hän kai haluaa.
Kun joku haluaa sitä, yleensä niin myös käy.
Kathy.
Olen seurannut tekemisiäsi vuosien aikana.
- Tommyn myös. - Mitä olet kuullut hänestä?
Hänkin on tehnyt toisen luovutuksensa ja voi todella hyvin.
Hän on paremmassa kunnossa kuin monet ensiluovuttajat.
Vanha kunnon Tommy. En ole yllättynyt.
Oletko yllättynyt minusta?
Näytän varmaan aika huonolta, Kath.
Ei se mitään. En edes halua selvitä kolmannesta luovutuksesta.
- Oletko kuullut niitä juttuja? - Millaisia juttuja?
Vaikka olisi oikeasti loppuunsaattanut neljännen luovutuksen jälkeen, -
on yhä jollakin tavalla tajuissaan.
Sen jälkeen saakin kuulla, että luovutuksia on paljon lisää.
Ei enää toipumiskeskuksia tai valvojia.
Vain odottamista.
Kunnes sinut sammutetaan.
Se ei olisi mukavaa.
Onko päivä jo lopuillaan?
On hassua, että olen ajatellut sinua päivittäin viime kuukausien ajan.
Toivoin näkeväni sinut taas.
Tiesin niin tapahtuvan.
Loppuunsaattaminen tuntui mahdottomalta, ennen kuin näkisin sinut viimeisen kerran.
Ei tämä ole viimeinen kerta, Ruth.
Minulle tarjottiin yösijaa. Aioin muutenkin viettää yön täällä.
Tiesin aina, että sinusta tulee hyvä valvoja.
Luovuttajasi ovat onnekkaita.
Keksin viime yönä valvoessani, että voisimme lähteä yhdessä matkalle.
Minne?
En ole miettinyt määränpäätä.
Joskin -
yksi paikka tuli mieleeni. Joku poika puhui siitä täällä.
- Lähellä Kingsfieldin toipumiskeskusta. - Onko se rannalla lojuva vene?
- Sinäkin olet kuullut siitä. - Eräs sikäläinen valvoja kertoi.
Luuletko, -
että jos ajamme siihen suuntaan, -
voisimme pyytää Tommyn mukaan?
Sanoinhan, että olen seurannut teitä.
- Oletko nähnyt häntä? - Viimeksi Mökeillä.
Samoin.
- Miten löydämme hänet? - Valvoja sanoi Tommyn odottavan pihalla.
Tuolla hän on.
Luuletko hänen tunnistavan meidät lasin läpi?
Ei. Ei nousta ulos.
Ruth on autossa.
- Miten voit? - Hyvin.
- Sinun hiuksesi. - Niinpä.
En voi uskoa, että olette molemmat kanssani.
Tuntuuko teistä, että olisimme Hailshamissa jälleen eikä aika olisi kulunut?
- Ei tunnu. - Ei lainkaan.
Se on outoa, mutta hyvällä tavalla.
Kuulitteko Hailshamin sulkemisesta?
Jäljellä olevien koulujen sanotaan olevan kuin tuotantolaitoksia.
Kuten Morningdale. Se on varmasti kuitenkin liioittelua.
Oletko varma, että menemme oikeaan suuntaan?
Näyttäisi olevan lukossa.
- Kukaan ei puhunut lukitusta portista. - Ruth, rauhoitu.
Pääsemme läpi tästä.
Tulkaa!
Näyttääköhän Hailsham tuolta nykyään?
- Kuuletko muista Hailshamin oppilaista? - Aina joskus.
Kuulin, että Amandan loppuunsaattaminen oli jo ensimmäisessä luovutuksessa.
Sitä taitaa tapahtua useammin kuin meille kerrotaankaan.
Hoitokodissani oli eräs, -
joka pelkäsi loppuunsaattamista ensimmäisessä luovutuksessa.
Se sujui hyvin. Hän luovutti juuri kolmannen kerran -
ja on täysin kunnossa.
Hassua, en usko...
Tiedän, etten olisi ollut hyvä valvoja. Olen silti aika hyvä luovuttaja.
Eikö meidän kuulukin olla?
Haluaisin teidän antavan minulle anteeksi.
- En kuitenkaan odota teidän tekevän niin. - Mitä pitäisi antaa anteeksi?
Se, että pidin teidät erillään.
Olisitte kuuluneet yhteen. Tiesin sen. Olen aina tiennyt.
Se ei johtunut pelkästään lykkäyshuhuista.
Olin kateellinen.
Rakkautenne oli aitoa. Minulla ei ollut sellaista.
En halunnut olla se, joka jäisi yksin.
Se on pahin asia, jonka olen koskaan tehnyt.
Nyt haluan korjata sen.
- En tiedä, kuinka voisit tehdä sen. - Kyllä minä voin.
Jos anotte lykkäystä.
On aivan liian myöhäistä sille. On typerää edes ajatella sitä.
Ei ole. Huomaatte vielä.
Halusin tehdä tämän retken, koska minulla oli teille annettavaa.
Madamen osoite.
Häneltä sitä anotaan. Hänet teidän täytyy tavata.
Kuinka sait tämän?
Se ei ollut helppoa, mutta minulla oli vuosia aikaa miettiä tekoani -
ja vuosia aikaa keksiä, kuinka sovittaa se.
Aloin tehdä piirroksia Mökeillä, heti tultuamme etsimästä Ruthin mahdollista.
Jos koskaan aikoisin saada lykkäystä, minulla pitäisi olla jotain näytettävää.
Olen tehnyt niitä satoja vuosien varrella.
Ne ovat ihania.
- Ihanko totta? - Kyllä.
Kiitos.
En ole koskaan näyttänyt näitä kenellekään.
Ne olivat salaisuuteni.
Aivan kuten sinä ja ne pornolehdet.
- Muistatko sen? - Muistan.
- Ruth sanoi, ettet ymmärtänyt, mitä tein. - Hän ei tainnut itse ymmärtää.
Hän luuli sinun katselevan riettaita kuvia, jotta oppisit seksistä -
ja siitä, mitä olet menettänyt.
Minä tiesin.
Tiesin, että etsit alkuperäistäsi.
Minulla oli välillä valtava halu harrastaa seksiä.
Joskus halu oli niin voimakas, -
että olisin voinut tehdä sitä kenen tahansa kanssa.
Ajattelin, että sen täytyi tarkoittaa jotakin.
Jotakin siitä henkilöstä, josta olen tehty.
Se oli hölmöä, -
mutta ajattelin, että löytäisin hänet todennäköisimmin niistä lehdistä.
Tiedäthän, että ne halut ovat luonnollisia? Meillä kaikilla on ollut niitä.
Purjehdimme Basrahista.
Päivästä ja yöstä toiseen, meren yli.
Saarelta saarelle, maalta maalle.
Kaupaten tavaroitamme joka satamassa.
Eräänä päivänä, viikkojen purjehduksen jälkeen, kaukana maalta, -
näimme saaren meressä. Se oli niin vehreä, että se näytti aivan Eedenin puutarhalta.
Kapteeni otti välittömästi suunnan kohti tuota viehättävää saarta.
Kun ankkuri oli laskettu ja portaat laskettu, -
antoi kapteeni luvan astua laivasta.
Älä lopeta.
Ruth oli oikeassa. Oikea katu, oikea ovi, kaiken.
Meidän pitää päättää, mitkä piirroksistani otamme mukaan.
Vain parhaat kuusi tai seitsemän. Sinun täytyy auttaa minua.
Me vain menemme sinne ensi viikolla.
Kirjaan sinut ulos laboratoriokokeita varten koko päiväksi ja käymme siellä paluumatkalla.
Me teemme sen.
Ajattelin, että sinun pitäisi saada tietää.
Aiotteko anoa?
Aiomme.
Hyvä.
Madame?
Anteeksi.
Ei ollut tarkoitus säikäyttää.
Olimme Hailshamissa.
Olen Kathy. Hän on Tommy.
Emme tulleet aiheuttamaan ongelmia.
- Hailshamistako? - Tulimme vain puhumaan teille.
Toin teille myös jotain, -
joka voisi sopia Galleriaanne.
Tulkaa sisään.
Odottakaa täällä.
Katso. Se on Hailsham.
Kathy. Hailsham.
Muistan sen juuri tuollaisena.
Istukaa, olkaa hyvä.
Olemme rakastuneet.
Rakkautemme on aitoa. Se on todistettavissa.
Ymmärrän.
Jatkakaa.
Olemme kuulleet lykkäyksistä.
Keksimme myös Gallerian tarkoituksen.
Kertokaa sen tarkoitus.
Käytätte taidettamme Hailshamista katsoaksenne sieluumme, -
joka vahvistaa, ansaitsemmeko lykkäystä.
Ongelmana on, että olin silloin hieman ymmälläni -
enkä tehnyt taideteoksia, -
joten ette ottaneet teoksiani. Tiedän, että vika oli minun -
ja että on ehkä liian myöhäistä, -
mutta toin muutaman teoksen mukanani tänään.
Tämä on täynnä piirroksiani.
Jotkut ovat melko tuoreita, -
toiset -
on tehty vuosia sitten, joten otos on melko laaja.
Teillä on jo paljon Kathyn tuotoksia. Hän sai monta teosta Galleriaan.
Olen pahoillani.
En koskaan tiennyt, mitä tehdä.
Voin jatkaa tästä eteenpäin.
Kiitos, George.
Kathy H ja Tommy D.
Muistan teidät molemmat.
Kathy oli älykäs ja luova tyttö.
Tommylla oli suuri sydän ja raivonpurkauksia.
Teidän on ymmärrettävä, -
että Hailsham oli viimeinen paikka, jossa pohdimme luovutuksien eettisyyttä.
Käytimme taidettanne näyttääksemme, mihin olitte kykeneviä.
Tarkoitus oli osoittaa, etteivät luovuttajat olleet ihmisiä.
Etsimme vastausta kysymykseen, jota kukaan ei kysynyt.
Jos kysyy, haluavatko ihmiset palata keuhko-, rintasyövän tai motoneuronitaudin aikaan, -
saa kieltävän vastauksen.
Ennen kaltaisianne pareja tuli luoksemme muutama vuosittain.
Nykyään heitä tulee harvemmin.
Olette ensimmäiset pitkään aikaan.
Anomaan lykkäystäkö?
Lykkäyksiä ei ole olemassakaan, Tommy.
Niitä ei ole eikä koskaan ollutkaan.
Gallerian tarkoitus ei ollut katsoa sieluihinne.
Sen tarkoitus oli selvittää, onko teillä sielua lainkaan.
Ymmärrättekö?
Kyllä.
Piirroksesi ovat todella hyviä.
Pidän ne, jos haluat.
Kiitos, että saimme puhua teille.
Te poloiset.
Voisimmepa auttaa teitä.
Voimmeko pysähtyä hetkeksi? Minun täytyy päästä ulos.
Menetin hänet kaksi viikkoa sitten.
Olen saanut ilmoituksen.
Ensimmäinen luovutukseni on kuukauden sisällä.
Tulen tänne unelmoiden tämän olevan paikka, -
jonne kaikki menettämäni on ajautunut.
Uskottelen itselleni, että jos se on totta -
ja jos odottaisin tarpeeksi kauan, -
pieni hahmo ilmestyisi taivaanrantaan pellon taa.
Se suurenisi pikkuhiljaa, kunnes näkisin sen olevan Tommy.
Hän vilkuttaisi ja ehkä kutsuisi minua.
En jatka kuvitelmaani eteenpäin.
En voi antaa sen jatkua.
Muistutan itseäni olleeni onnekas, kun sain olla hänen kanssaan edes hetken.
En ole varma, -
onko elämämme eronneet merkittävästi pelastamistamme elämistä.
Meidät kaikki loppuunsaatetaan.
Ehkä kukaan meistä ei ymmärrä, mitä olemme kokeneet -
tai tunne saaneensa tarpeeksi aikaa.
Täällä ei luovuteta: WWW.DIVXFINLAND.ORG